CELEX: 32020R1377
Language: lv
Date: 2020-10-01 00:00:00
Title: Komisijas Īstenošanas regula (ES) 2020/1377 (2020. gada 1. oktobris) par atļauju Bacillus subtilis (LMG S-15136) producētas endo-1,4-beta-ksilanāzes preparātu izmantot par barības piedevu zīdāmiem sivēniem un visām retāk audzētu sugu cūkām, izņemot reproduktīvos dzīvniekus (atļaujas turētājs: Beldem, uzņēmuma Puratos NV struktūrvienība) (Dokuments attiecas uz EEZ)

2.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 319/29
               
            
         KOMISIJAS ĪSTENOŠANAS REGULA (ES) 2020/1377
         (2020. gada 1. oktobris)
         par atļauju Bacillus subtilis (LMG S-15136) producētas endo-1,4-beta-ksilanāzes preparātu izmantot par barības piedevu zīdāmiem sivēniem un visām retāk audzētu sugu cūkām, izņemot reproduktīvos dzīvniekus (atļaujas turētājs: Beldem, uzņēmuma Puratos NV struktūrvienība)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.
                  
               
                     (2)
                  
                  
                     Saskaņā ar Regulas (EK) Nr. 1831/2003 7. pantu tika iesniegts pieteikums uz atļauju lietot Bacillus subtilis (LMG S-15136) producētas endo-1,4-beta-ksilanāzes preparātu. Pieteikumam bija pievienotas minētās regulas 7. panta 3. punktā prasītās ziņas un dokumenti.
                  
               
                     (3)
                  
                  
                     Minētais pieteikums attiecas uz atļauju Bacillus subtilis (LMG S-15136) producētas endo-1,4-beta-ksilanāzes preparātu izmantot par barības piedevu visiem cūku sugas dzīvniekiem, to klasificējot piedevu kategorijā “zootehniskās piedevas”.
                  
               
                     (4)
                  
                  
                     Ar Komisijas Īstenošanas regulu (ES) 2017/211 (2) piedevu uz desmit gadiem tika atļauts izmantot [par barības piedevu] mājputniem, atšķirtiem sivēniem un gaļas cūkām.
                  
               
                     (5)
                  
                  
                     Eiropas Pārtikas nekaitīguma iestāde (“Iestāde”) 2019. gada 7. oktobra (3) atzinumā ir secinājusi, ka ar piedāvātajiem lietošanas nosacījumiem Bacillus subtilis (LMG S-15136) producētas endo-1,4-beta-ksilanāzes preparāts nelabvēlīgi neietekmē ne dzīvnieku veselību, ne patērētāju drošību, ne vidi. Iestāde arī secināja, ka šī piedeva tiek uzskatīta par potenciālu elpceļu sensibilizatoru un ka nav iespējams izdarīt secinājumus par piedevas potenciālu izraisīt ādas sensibilizāciju. Tāpēc Komisija uzskata, ka būtu jāveic attiecīgi aizsargpasākumi, lai nepieļautu nelabvēlīgu ietekmi uz cilvēka veselību, jo īpaši attiecībā uz piedevas lietotājiem. Iestāde iepriekšējā atzinumā (4) secināja, ka ir apliecināts: šī piedeva uzlabo zootehniskos rādītājus atšķirtiem sivēniem un gaļas cūkām, un šo secinājumu var ekstrapolēt uz visiem cūku sugas dzīvniekiem no zīdīšanas līdz kaušanai, taču efektivitāte attiecībā uz sivēnmātēm vai citām vaislas cūkām nav pierādīta. Iestāde uzskata, ka nav vajadzības noteikt īpašas prasības uzraudzībai pēc laišanas tirgū. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
                  
               
                     (6)
                  
                  
                     
                        Bacillus subtilis (LMG S-15136) producētas endo-1,4-beta-ksilanāzes preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto preparātu būtu jāatļauj lietot, kā specificēts šīs regulas pielikumā.
                  
               
                     (7)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikumā specificēto preparātu, kas pieder pie piedevu kategorijas “zootehniskās piedevas” un funkcionālās grupas “gremošanas veicinātāji”, ir atļauts izmantot par dzīvnieku barības piedevu, ievērojot pielikumā noteiktos nosacījumus.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 1. oktobrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  Komisijas Īstenošanas regula (ES) 2017/211 (2017. gada 7. februāris), ar ko paredz atļauju no Bacillus subtilis (LMG-S 15136) iegūtas endo-1,4-beta-ksilanāzes (EC 3.2.1.8) preparātu lietot par barības piedevu mājputniem, atšķirtiem sivēniem un gaļas cūkām un ar ko groza Regulu (EK) Nr. 1259/2004, (EK) Nr. 1206/2005 un (EK) Nr. 322/2009 un atceļ Regulu (EK) Nr. 516/2007 (atļaujas turētājs Beldem, uzņēmuma Puratos NV struktūrvienība) (OV L 33, 8.2.2017., 23. lpp.).
         
            (3)  EFSA Journal 2019; 17(11):5892.
         
            (4)  EFSA Journal 2016; 14(9):4562.
      
      
         
            PIELIKUMS
            
                        Piedevas identifikācijas numurs
                     
                     
                        Atļaujas turētāja nosaukums
                     
                     
                        Piedeva
                     
                     
                        Sastāvs, ķīmiskā formula, apraksts, analītiskā metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas derīguma termiņš
                     
                  
                        Aktīvā vienība uz kg kompleksās barības ar mitruma saturu 12 %
                     
                  
                        
                           Kategorija: zootehniskās piedevas. Funkcionālā grupa: gremošanas veicinātāji
                        
                     
                  
                        4a1606i
                     
                     
                        
                           Beldem, uzņēmuma Puratos NV struktūrvienība
                     
                     
                        Endo-1,4-beta-ksilanāze
                        EC 3.2.1.8
                     
                     
                        
                           Piedevas sastāvs
                        
                        
                           Bacillus subtilis (LMG S-15136) producētas endo-1,4-beta-ksilanāzes preparāts ar šādu minimālo aktivitāti: 400 IU
                            (1)/g
                        Cietā veidā un šķidrā veidā
                     
                     
                        Zīdāmi sivēni
                        Retāk audzētu sugu cūkas, izņemot reproduktīvos dzīvniekus
                     
                     
                        —
                     
                     
                        10 IU
                        
                     
                     
                        —
                     
                     
                        
                                    1.
                                 
                                 
                                    Piedevas un premiksu lietošanas norādījumos norāda glabāšanas apstākļus un noturību pret karstumapstrādi.
                                 
                              
                                    2.
                                 
                                 
                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu iespējamos riskus, ko varētu radīt minētās piedevas un premiksu lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsarglīdzekļus, arī elpceļu un ādas aizsarglīdzekļus.
                                 
                              
                     
                        22.10.2030.
                     
                  
                        
                           Aktīvās vielas raksturojums
                        
                        
                           Bacillus subtilis (LMG S-15136) producēta endo-1,4-beta-ksilanāze
                     
                  
                        
                           Analītiskā metode
                            (2)
                        
                        Endo-1,4-beta-ksilanāzes aktivitātes kvantitatīvai noteikšanai barības piedevā:
                        
                                    —
                                 
                                 
                                    kolorimetriskā metode, ar ko nosaka reducējošo cukuru daudzumu, kuru endo-1,4-beta-ksilanāze 3,5-dinitrosalicilskābes (DNS) klātbūtnē izdala no bērza koksnes ksilāna substrāta.
                                 
                              Endo-1,4-beta-ksilanāzes aktivitātes kvantitatīvai noteikšanai premiksos un barībā:
                        
                                    —
                                 
                                 
                                    kolorimetriskā metode, ar ko nosaka ūdenī šķīstošas krāsvielas daudzumu, kuru endo-1,4-beta-ksilanāze izdala no arabinoksilāna substrātiem, kas sašūti ar azurīnu.
                                 
                              
                  
               (1)  Viens IU ir fermenta daudzums, kas vienā minūtē 30 °C temperatūrā pie pH 4,5 no bērza koksnes ksilāna atbrīvo vienu mikromolu reducējošo cukuru (ksilozes ekvivalenta).
            
               (2)  Detalizēta informācija par analītiskajām metodēm pieejama references laboratorijas vietnē: https://ec.europa.eu/jrc/en/eurl/feed-additives/evaluation-reports